laion/Wikipedia-Exotic huggingface dataset:
ტარა (ბუდიზმი)

ტარა (სანსკ: तारा tārā; ტიბ: རྗེ་བཙུན་སྒྲོལ་མ་ ვაილი: rje btsun sgrol ma ჯეცუნ დოლმა) მაჰაიანურ და ვაჯრაიანულ ბუდიზმში — ქალი ბოდჰისატტვა. ცნობილია „გათავისუფლების დედად“; საქმესა და მიღწევებში წარმატების სათნოებას განასახიერებს. იაპონიაში ცნობილია თარანი ბოსაცუდ; ჩინურ ბუდიზმში კი თუოლუოდ. ტარა არის მედიტაციის ღვთაება, რომლის პრაქტიკა გამოიყენება ბუდიზმის ვაჯრაჲანულ სექტაში. ტარას ყველაზე ცნობილი ფორმებია: მწვანე ტარა - ცნობილია გასხივოსნებული ქმედების ბუდდჰად თეთრი ტარა - ცნობილია თანაგრძნობის, ხანგრძლივი სიცოცხლის, კურნებისა და სიმშვიდისთვის წითელი ტარა - მძვინვარე ასპექტისა, დაკავშირებულია ყველაფერ კარგის მიზიდვით შავი ტარა - დაკავშირებულია ძალასთან ყვითელი ტარა - დაკავშირებულია ჯანმრთელობასა და აყვავებასთან ლურჯი ტარა - დაკავშირებულია ბრაზის გარდაქმნასთან ჩიტტამანი ტარა - ტარას ფორმა, რომლის პრაქტიკა ფართოდაა გავრცელებული ტიბეტური ბუდიზმის გელუკის სკოლის ტანტრული იოგის უმაღლეს საფეხურზე, გამოსახულია მწვანედ ქჰადირავანი ტარა - რომელიც გამოეცხადა ნაგარჯუნას სამხ. ინდოეთის ქჰადირავანის ტყეში; ზოგჯერ მოიხსენიება „XXII ტარად“. ბუდიზმის ზოგ სკოლაში მიღებულია ოცდაერთი ტარა. ტარას მთავარი მანტრა ბუდისტთა და ინდუისტთათვის ერთია: სანსკ: oṃ tāre tuttāre ture svāhā ომ ტარე ტუტტარე ტურე სვაჰა. ტიბეტელები და ვინც ტიბეტურ ბუდიზმს მიდევს, წარმოთქვამენ: oṃ tāre tuttāre ture svāhā ომ ტარე ტუტტარე ტურე სოჰა. კურუკულლა ნაირატმია ვიკისაწყობში არის გვერდი თემაზე: ტარა (ბუდიზმი) ტარა: ბუდისტური ღვთაება მწვანესა და თეთრში დაარქივებული 2007-10-15 საიტზე Wayback Machine. - ReligionFacts.com-დან სტატია ტარაზე Khandro.net-ზე მწვანე ტარას შესახებ დაარქივებული 2007-01-20 საიტზე Wayback Machine. ↑ Xavier Romero-Frias (1999). The Maldive Islanders, A Study of the Popular Culture of an Ancient Ocean Kingdom. Barcelona. ISBN 8472548015.  ↑ Buddhist Deities: Bodhisattvas of Compassion
სერო-ელ-კონდორი

სერო-ელ-კონდორი — სტრატოვულკანი არგენტინაში. მდებარეობს ჩილესთან საზღვრიდან 20 კილომეტრში, კატამარკის პროვინციაში. მისი სიმაღლეა 6,532 მ. ვულკანი აქტიურად ითვლება, მაგრამ ამჟამად მიძინებულია. მის სიახლოვე მდებარეობს ვულკანი ფალსო-ასუფრე. აღსანიშნავია, რომ სერო-ელ-კონდორი ანდების 6000 მეტრზე მაღალ მწვერვალებს შორის ბოლო აღმოჩნდა, რომელზეც ადამიანი აცოცდა. პირველი ასვლა 2003 წელს განხორციელდა. არგენტინის ვულკანების სია საატელიტური ფოტოები დაარქივებული 2007-03-04 საიტზე Wayback Machine. სამხრეთ ამერიკის ძირითადი ვულკანების სია და ფოტოები დაარქივებული 2006-11-24 საიტზე Wayback Machine. კატამარკის პროვინციის რუკა დაარქივებული 2006-05-08 საიტზე Wayback Machine. ↑ Biggar, John (2005). The Andes: A Guide for Climbers (3rd ed.). Andes Publishing (Scotland), გვ. 304 pp. ISBN 0-9536087-2-7.
ქირურგიული დანა

ქირურგიული დანა – რბილი და ზოგიერთი მკვრივი ქსოვილის გასაკვეთი,ბასრი ქირურგიული ინსტრუმენტია.ის მნიშვნელოვანი ძალისხმევის გარეშე კვეთს ქსოვილს; ქირურგიული დანით გაკეთებული განაკვეთი ჭრილობა ნაკლებად მტკივნეულია და ადვილად ხორცდება. გამოიყენება კიდურის ამპუტაციის, გულმკერდის ღრუზე ოპერაციული მიდგომისას და ა.შ. გამოყოფენ სხვადასხვა ტიპის ქირურგიულ დანებს: საამპუტაციო დანა სარეზექციო დანა ხრტილის გასაკვეთი დანა თავის ტვინის დანა http://www.MedGeo.Net
კოჩიკიტოს ვულკანური ჯგუფი

კოჩიკიტოს ვულკანური ჯგუფი — ვულკანების პატარა ჯგუფი ჩრდილოეთ არგენტინაში. მთავარი მწვერვალია კოჩიკიტო, რომელიც ჰოლოცენის ასაკისაა. ჯგუფი სულ მოიცავს 8 ვულკანურ კონუსს. უმაღლესი მწვერვალის სიმაღლე 1 435 მეტრია. არგენტინის ვულკანების სია კოჩიკიტოს ვულკანური ჯგუფი, მსოფლიო ვულკანიზმის პროგრამა დაარქივებული 2011-04-08 საიტზე Wayback Machine.
კოპაუე

კოპაუე — სტრატოვულკანი სამხრეთ ამერიკაში, არგენტინა-ჩილეს საზღვარზე. 2 კილომეტრის სიგრძეზე განლაგებულია ცხრა ვულკანური კრატერი. აღმოსავლეთ კრატერში მდებარეობს მლაშე, ტუტოვანი, 300 მ სიგანის კრატერული ტბა. ამ ტბიდან, XX საუკუნეში დაფიქსირებულია თხევადი გოგირდის ამოფრქვევა. არგენტინის ვულკანების სია ჩილეს ვულკანების სია კოპაუეს ვულკანური ჯგუფი, მსოფლიო ვულკანიზმის პროგრამა დაარქივებული 2011-05-14 საიტზე Wayback Machine.
საამპუტაციო დანა

საამპუტაციო დანა — ქირურგიული დანის ერთგვარი სახეობა,რომელიც გამოიყენება რბილი და ზოგიერთი მკვრივი ქსოვილის გასაკვეთად. საამპუტაციო დანა ბასრად არის ალესილი და განკუთვნილია კიდურის ამპუტაციისთვის. საამპუტაციო დანას გააჩნია პირი და მოცულობითი, ღრუიანი სახელური. განასხვავებენ დიდ (სიგრძე 315 სმ) და მცირე (250 მმ) ზომის საამპუტაციო დანებს. http://www.MedGeo.Net
კორდონ-დელ-ასუფრე

კორდონ-დელ-ასუფრე (ესპ. Cordón del Azufre) — პატარა ვულკანური კომპლექსი სამხრეთ ამერიკაში, არგენტინა-ჩილეს საზღვარზე, (კატამარკის პროვინცია, არგენტინა. ანტოფაგასტის რეგიონი, ჩილე). მდებარეობს ვულკან ლიულიაილიაკოს ვულკანიდან 50 კმ-ით სამხრეთით. კომპლექსი მოიცავს 6 ვულკანურ კრატერს, მათგან უმაღლესი ზღვის დინიდან 5463 მეტრზე მდებარეობს. ამჟამად მიძინებულია. არგენტინის ვულკანების სია ჩილეს ვულკანების სია კატამარკის პროვინციის რუკა დაარქივებული 2008-10-21 საიტზე Wayback Machine. სალტის პროვინციის რუკა დაარქივებული 2011-01-01 საიტზე Wayback Machine. სამხრეთ ამერიკის ძირითადი ვულკანების სია და ფოტოები დაარქივებული 2006-11-24 საიტზე Wayback Machine. ანტოფაგასტის რეგიონის რუკა დაარქივებული 2007-02-21 საიტზე Wayback Machine.
დომუიო

დომუიო — სტრატოვულკანი არგენტინაში, ნეუკენის პროვინციაში. მისი სიმაღლეა 4 709 მეტრი და წარმოადგენს პატაგონიის უმაღლეს მწვერვალს. ხშირად მას „პატაგონიის სახურავს“ უწოდებენ ("El Techo de la Patagonia"). ვულკანს აქვს ფართო, 15 კმ სიგანის კალდერა, სადაც აღმოჩენილია დაციტის ვულკანური გუმბათები. მწვერვალებზე ბევრია გეიზერი და ცხელი ნაკადული. ვულკანის სახელწოდება მოდის მაპუჩეს ხალხის ენიდან და ნიშნავს „კანკალს და ბუზღუნს“, რაც ვულკანის გეოთერმული აქტიურობიდან გამომდინარეობს. არგენტინის ვულკანების სია ვულკანი დომუიო, მსოფლიო ვულკანიზმის პროგრამა დაარქივებული 2006-09-01 საიტზე Wayback Machine.
შემოდგომა

შემოდგომა — წელიწადის დრო, რომელიც დედამიწის ჩრდილოეთ ნახევარსფეროში შემოდგომის ბუნიობიდან (23 სექტემბერი) ზამთრის მზებუდობამდე (22 დეკემბერი) გრძელდება. ეკლიპტიკის მიმართ დედამიწის დახრილი ბრუნვის ღერძი, მზესთან მიმართებაში წარმოშობს წელიწადის დროებს. როდესაც საუბარია წელიწადის დროებზე, პირობითად ივარაუდება, რომ საუბარი გვაქვს ჩრდილოეთ ნახევარსფეროში არსებულ წელიწადის დროზე, თუმცა არ დაგვავიწყდეს, რომ ამავდროულად სამხრეთ ნახევარსფეროში წელიწადის დრო სარკისებულად იცვლება. მაშინ როდესაც შემოდგომის თვეებში ჩრდილოეთ ნახევარსფეროში გაზაფხულია, სამხრეთ ნახევარსფეროში გაზაფხულია და პირიქით. ჩვენი პლანეტის დახრილობიდან გამომდინარე, შემოდგომა იწყება მაშინ, როდესაც დღე-ღამის განმავლობაში, ღამის ხანგრძლივობა იწყებს დღის გახანგრძლივობაზე გადაჭარბების პროცესს (შემოდგომის ბუნიობა) და სრულდება მაშინ, როდესაც აღნიშნული გადაჭარბება აღწევს თავის მაქსიმუმს (ზამთრის მზებუდობა). შემოდგომის ბუნიობაზე, მართალია დედამიწის დახრილი ღერძი ეკლიპტიკურად ისევ დახრილია, მაგრამ სივრცულად მზე-დედამიწის მონაკვეთთან მიმართებაში მართობულია. ამ დროს მზე დედამიწის ეკვატორის ზენიტში იმყოფება და აცხუნებს მას, ხოლო ეკვატორის ჩრდილოეთ და სამხრეთ ნახევარსფეროებს კი თანაბარზომიერად. შემდეგ, დედამიწა ორბიტაზე გადაადგილებისას ნელნელა ინაცვლებს ისეთ პოზიციაზე, როდესაც დედამიწის ღერძული დახრილობის გამო მზე ზენიტშია სამხრეთ ნახევარსფეროზე. დედამიწა, როგორც კი მიაღწევს ისეთ მდებარეობას, როდესაც მისი სამხრეთი ნახევარსფერო უკიდურესად იქნება გადახრილი მზის მიმართ, ეს მოასწავებს ღამის ხანგრძლიოვობის დღეზე მაქსიმალური გადაჭარბების ნიშნულს, ანუ დგება ზამთრის მზებუდობა. აღნიშნული მონენტის გადალახვისთანავე იწყება დღის ხანგრძლოვის შემცირება და ღამის ზრდა, რაც მოასწავებს ზამთრისს დაწყებას. ზაფხულის მზებუდობა (ჩრდილოეთი ნახევარსფერო გადახრილია მზის მიმართ) გაზაფხულისა და შემოდგომის ბუნიობა (დედამიწის ღერძი კვლავ დახრილია და იმყოფება ხედვის ვერტიკალურ სიბრტყეში) ზამთრის მზებუდობა (სამხრეთი ნახევარსფერო გადახრილია მზის მიმართ) ჩვეულებრივ ჩრდილოეთ ნახევარსფეროში შემოდგომის თვეებია: სექტემბერი; ოქტომბერი; ნოემბერი. ხოლო სამხრეთ ნახევარსფეროში შემოდგომა შემდეგ თვეებში უწევს: მარტი; აპრილი; მაისი. შემოდგომის დროს დღე საგრძნობლად მოკლდება, იწყება გრილი ამინდები და ფოთოლცვენა. შემოდის მრავალგვარი ხილი. ბუჩქები დახუნძლულია კენკრით. იწყება რთველი, მოსავლის აღების ალო, შემდეგ ყანებს საშემოდგომოდ გადახნავენ. ბევრი ცხოველი და ადამიანიც ზამთრისთვის საკვებს იმარაგებს. ფრინველების უმრავლესობა თბილ ქვეყნებში მიფრინავს. შემოდგომა ფინეთში შემოდგომა იაპონიაში შემოდგომა აშშ-ში ქართული საბჭოთა ენციკლოპედია, ტ. 10, თბ., 1986. — გვ. 711.
ფალსო-ასუფრე

ფალსო-ასუფრე (ესპ. Falso Azufre) — ვულკანური კომპლექსი სამხრეთ ამერიკაში, არგენტინა-ჩილეს საზღვარზე (კატამარკის პროვინცია, არგენტინა; ატაკამის რეგიონი, ჩილე). განეკუთვნება აქტიურ ვულკანებს, მაგრამ კომპლექსში შემავალი ზოგიერთი ვულკანი ამჟამად მიძინებულია. უმაღლესი მწვერვალი ზღვის დონიდან 5 890 მეტრზე მდებარეობს. ვულკანური კრატერის დიამეტრი 1 კმ-ია. მისგან ჩრდილო დასავლეთით, ჩილეს ტერიტორიაზე, მდებარეობს კალდერის ტიპის უსახელო კრატერი, ხოლო 20-კმ-ით ჩრდილოეთით, ვულკანი ელ-კონდორი, 15 კმ-ით სამხრეთით კი ვულკანი სან-ფრანსისკო. არგენტინის ვულკანების სია ჩილეს ვულკანების სია სამხრეთ ამერიკის ძირითადი ვულკანების სია და ფოტოები დაარქივებული 2006-11-24 საიტზე Wayback Machine. რეგიონის უმაღლესი ვულკანების რუკა დაარქივებული 2007-01-12 საიტზე Wayback Machine.
გალანი

გალანი — კალდერის ტიპის კრატერი არგენტინაში, კატამარკის პროვინციაში. მიიჩნევა მსოფლიოში ყველაზე უკეთ წარმოჩენილ ფართო კალდერად. მისი სიმაღლეა 5 912 მ. წარმოიქმნა 2.2 მლნ წლის წინ, 1,050 მ³ მასის ამოფრქვევის შედეგად, რომლის ნაკვალევიც 100 კმ-ის მოშორებითაც კი შეიმჩნევა. კალდერაში მდებარეობდა კრატერის მოზრდილი მლაშე ტბა, რომელშიც ფლორა იმ დონემდე განვითარდა, რომ ტბა გაქრობის პირას მიიყვანა. გალანის მიმდებარე ტერიტორია არგენტინაში ერთ-ერთი ყველაზე დაუსახლებელი და ადამიანთაგან იზოლირებულია. არგენტინის ვულკანების სია (ესპანური) Cordillera de los Andes - Cerros Conspicuos დაარქივებული 2011-07-21 საიტზე Wayback Machine. ცენტრალური ანდების ვულკანები დაარქივებული 2011-07-21 საიტზე Wayback Machine. ვულკან გალანის დიდი კალდერა დაარქივებული 2007-02-21 საიტზე Wayback Machine.
გერმანიის ფედერაციული რესპუბლიკა (1990 წლამდე)

დასავლეთი გერმანია (გერმ. Westdeutschland); ოფიციალურად გერმანიის ფედერაციული რესპუბლიკა (გფრ) (Bundesrepublik Deutschland) — ცენტრალური ევროპის ყოფილი სახელმწიფო 1949-1990 წლებში. 1991 წლიდან გერმანიის გაერთიანების შემდეგ გერმანიის ფედერაციული რესპუბლიკა გახდა გაერთიანებული გერმანიის ოფიციალური სახელი. გერმანიის გაერთიანება (1990) გერმანიის დემოკრატიული რესპუბლიკა
მამის მკვლელი (მრავალმნიშვნელოვანი)

მამის მკვლელი შეიძლება აღნიშნავდეს: მამის მკვლელი (მოთხრობა) — ალექსანდრე ყაზბეგის მოთხრობა. მამის მკვლელი — 1923 წლის ქართული ფილმი, გადაღებული რეჟისორ ამო ბეკ-ნაზაროვის მიერ.
მონსტრების კორპორაცია

„მონსტრების კორპორაცია“ (ინგლ. Monsters, Inc.) — 2001 წლის ამერიკული კომპიუტერული ანიმაციური ფილმი და პიქსარის მეოთხე სრულმეტრაჟიანი სურათი, რომლის დისტრიბუტორები არიან Walt Disney Pictures და Buena Vista Distribution. მისი რეჟისორები არიან პიტ დოქტერი, ლი უნკრიხი და დევიდ სილვერმენი, სცენარი კი ეკუთვნით ჯილ კალტონს, პიტ დოქტერს, რალფ ეგლესტონს, დენ გარსონს, ჯეფ პიჯეონს, რეტ რიზს, ჯონათან რობერტსს და ენდრუ სტენტონს. მთავარ პერსონაჟებს ახმოვანებენ ჯონ გუდმენი, ბილი კრისტალი, მერი გიბსი, სტივ ბუშემი და ჯეიმზ კობურნი. სიუჟეტი მოგვითხრობს ბავშვების შემშინებელი კორპორაციის და მასში მომუშავე მონსტრების შესახებ. ფილმის პრემიერა აშშ-ში შედგა 2 ნოემბერს, 2001, ავსტრალიაში 26 დეკემბერს, გაერთიანებულ სამეფოში კი 2002 წლის 8 თებერვალს. ფილმმა კინოგაქირავებიდან $525,366,597-ის ოდენობის შემოსავალი მოიტანა.Rotten Tomatoes-ის მიხედვით სურათის შეფასებათა 95% პოზიტიურია. 2013 წლის 5 ივლისს გამოვიდა ფილმის გაგრძელება „მონსტრების უნივერსიტეტი“. Price, David (2008). The Pixar Touch. New York: Alfred A. Knopf. ISBN 0-307-26575-7.  შეგიძლიათ იხილოთ მედიაფაილები თემაზე „მონსტრების კორპორაცია“ ვიკისაწყობში. ოფიციალური საიტი „მონსტრების კორპორაცია“ — Allmovie-ზე „მონსტრების კორპორაცია“ — ანიმაციური ფილმების მონაცემთა დიდ ბაზაში „მონსტრების კორპორაცია“ — კინოფილმების ინტერნეტ-მონაცემთა ბაზა (ინგლისური) „მონსტრების კორპორაცია“ — TCM-ის მონაცემთა ბაზაში „მონსტრების კორპორაცია“ — Rotten Tomatoes „მონსტრების კორპორაცია“ — Metacritic-ზე „მონსტრების კორპორაცია“ — Box Office Mojo-ზე ↑ 1.0 1.1 Monster's Inc. Writing Credits. IMDb. ციტირების თარიღი: 2008-07-09. ↑ 2.0 2.1 2.2 Monsters, Inc. (2001) - Box Office Mojo. ↑ კინოფილმების ინტერნეტ-მონაცემთა ბაზა Monsters, Inc. - Release dates for ↑ Rotten Tomatoes - Monsters, Inc.. Rotten Tomatoes. ციტირების თარიღი: 2008-07-09.
Rotten Tomatoes

Rotten Tomatoes (ქართ. გაფუჭებული პომიდვრები) — საიტი, სადაც განთავსებულია ინფორმაცია და ახალი ამბები ფილმების შესახებ, ასევე მათი შეფასებები. საიტი პოპულარულია თავისი შეფასებების დაჯამების ფუნქციით. სახელი მომდინარეობს ცუდი მსახიობებისთვის პომიდვრების სროლის ჩვეულებიდან. ამჟამად საიტის მთავარი რედაქტორია მეტ ეჩიტი. კომპანია დაარსდა 1998 წლის აგვისტოში კალიფორნიის უნივერსიტეტის (ბერკლი) სტუდენტების, სენ დიონგის, პატრიკ ლის და სტივენ უონგის მიერ. 2010 წელს Rotten Tomatoes შეიძინა კომპანია Flixster-მა, რომელსაც, თავის მხრივ ფლობდა Warner Bros.. 2016 წლის თებერვალში, Rotten Tomatoes და მისი მფლობელი Flixster შეიძინა კომპანია Fandango-მ. Metacritic Internet Movie Database (IMDb) ოფიციალური საიტი ↑ Fandango snaps up Rotten Tomatoes and Flixster. Engadget. AOL. ციტირების თარიღი: 19 თებერვალი, 2016 ↑ Anthony D'Alessandro. Fandango Acquires Rotten Tomatoes & Flixster - Deadline. Deadline. ციტირების თარიღი: 19 თებერვალი, 2016 ↑ Rottentomatoes.com Site Info. Alexa Internet. დაარქივებულია ორიგინალიდან — 2018-12-25. ციტირების თარიღი: 4 სექტემბერი, 2015 ↑ Matt Atchity on The Young Turks Show. დაარქივებულია ორიგინალიდან — 2018-08-26. ციტირების თარიღი: 2011-01-21. ↑ „How Rotten Tomatoes became Hollywood's most influential — and feared — website“. Los Angeles Times (ინგლისური). ISSN 0458-3035. ციტირების თარიღი: 2018-04-18. ↑ „Entrepreneurial Best Practices Series: A Fireside Chat with Rotten Tomatoes Founder Patrick Lee - Berkeley-Haas Entrepreneurship Program“. Berkeley-Haas Entrepreneurship Program (ინგლისური). ციტირების თარიღი: 2018-04-18. ↑ Pallotta, Frank. „Fandango acquires review site Rotten Tomatoes, Flixster“. CNNMoney. ციტირების თარიღი: 2018-04-18.
ხოსე ერნანდესი

ხოსე ერნანდესი (ესპ. José Hernández; დ. 10 ნოემბერი, 1834 – გ. 21 ოქტომბერი, 1886) — არგენტინელი ჟურნალისტი, პოეტი და პოლიტიკოსი. მისი ნაწამროებებიდან ყველაზე ცნობილია ეპოსი Martín Fierro. ერნანდესი, რომლის წინაპრებიც იყვნენ ესპანელები, ირლანდიელები და ფრანგებიც, დაიბადა სან-მარტინში ბუენოს-აირესის პროვინციაში. მამამისი იყო მსხვილფეხა საქონლის რანჩოში მსახურების უფროსი. ის კარიერაში იყო ჟურნალისტი არგენტინასა და ურუგვაის სამოქალაქო ომებში, კომერციული ფირმის თანამშრომელი და სასამართლოს სტენოგრაფისტიც. ერნანდესმა დააარსა გაზეთი El Río de la Plata, ომელიც მხარს უჭერდა ადგილობრივი თვითმართველობის ავტონომიას, სასაზღვრო კონტინგენტებში სავალდებულო გაწვევას და მოსამართლეების, სამხედრო ხელმძღვანელობის და სკოლის გამგეობების არჩევას. ის ეწინააღმდეგებოდა იმიგრაციას რადგან თვლიდა რომ ეს რეგიონის განვითარებაზე ცუდად მოქმედებდა. ის თვლიდა რომ უნდა ყოფილიყო ქვეყნის ფედერალური მოწყობა რომელიც დაფუძნებული იქნებოდა საწმყსოებზე, თუმცა ამავე დროს მომხრე იყო ძლიერი საგანმანათლებლო სისტემისაც. როგორც ფედერალისტი ის იყო დომინგო ფაუსტინო სარმიენტოს პოლიტიკის წინააღმდეგი, რომელიც ცენტრალიზებულ მმართველობას ეფუძნებოდა. ერნანდესი იყო ხუან მანუელ როსასის დიდი მწინააღმდეგე, რომელსაც ახასიათბდა როგორც დესპოტსა და ტირანს. ერნანდესი დღისთვის ძირითადად მისი Martín Fierro-ითაა ცნობილი, ეპოსის რომელიც ლიტერატურულ შედევრად ითვლება. პოემაზე მუშაობა დაიწყო ბრაზილიაში, დევნილობის დროს და გამოიცა ორ ნაწილად (1872 და 1879 წლებში). 1886 წლის 21 ოქტომბერს, ერნანდესი გულის ავადმყოფობით გარდაიცვალა ბელგრანოში (რომელიც იმ დროს ცალკე გარეუბანი იყო). ის დაკრძალეს ლა-რეკოლეტას სასაფლაოზე, ბუენოს აირესში. Jorge Luis Borges, "José Hernández", in El Martín Fierro (ISBN 8420619337) (ესპანური) ხოსე ერნანდესის ბიოგრაფიის ისტორიული ნარკვევი, ესპ. epílogue to the full text of Martín Fierro გვ. 474-495, 1995 წელი, პოემის თავისუფალი ინტერნეტ გამოცემა ბუენოს აირესის ხელმძღვანელობის მიერ. (ესპანური). ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Babelio — 2007. <a href="https://wikidata.org/wiki/Track:Q2877812"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ 6.0 6.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ http://aa.xtraz.net/ca/cerca ↑ Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 9.0 9.1 Deutsche Nationalbibliothek Record #118774182 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ვაჯრასატტვა

ვაჯრასატტვა (სანსკ: वज्रसत्त्व, ჩინ: 金剛薩埵 ფინინი: Jīn gāng sà duǒ; ტიბ: རྡོ་རྗེ་སེམས་དཔའ། - მოკლე ფორმაა „დორსემ“ རྡོར་སེམས།) მაჰაჲანურ, მანტრაჲანულ და ვაჯრაჲანულ ბუდიზმში არის ბოდჰისატტვა. ბუდიზმის იაპონურ ვაჯრაჲანურ სკოლა შინგონში, ვაჯრასატტვა ბოდჰისატტვა სამანტაბჰადრას ეზოთერული ასპექტია. ტიბეტურ ბუდიზმში ვაჯრასატტვა დჰარმაკაჲასა და ასევე გაწმენდის პრაქტიკასთან ასოცირდება. ვაჯრასატტვა, ძირითადად, ორ ბუდისტურ ტექსტში ჩნდება: მაჰავაიროჩანა სუტრა და ვაჯრასექჰარა სუტრა. ალმასის სამეფოს მანდალაზე, ვაჯრასატტვა ბუდდჰა აკშობჰჲასთან ახლოს აღმოსავლეთით ზის. ზოგი ეზოთერული მიმდინარეობის მიხედვით, ნაგარჯუნა სამხრეთ ინდოეთში შეხვდა ვაჯრასატტვას და მისგან ისწავლა ტანტრა, რომელიც შემდგომ სხვა ისტორიულ პირებს გადაცა. ვაჯრასატტვას მანტრა არის ომ ვაჯრასატტვა ჰუნ. ტიბეტურ ბუდიზმში გონების გასაწმენდად გამოიყენება „100 მარცვლიანი მანტრა“: (მარცხნიდან: სანსკრიტული ტექსტი ტიბეტური ანბანით, რომანიზებული ტრანსკრიფცია, სანსკრიტული ტექსტის ტიბეტური ვარიანტი, მნიშვნელობა ქართულად) ვაჯრა ↑ Rangjung Yeshe Dictionary Page ↑ Abe, Ryuichi (1999). The Weaving of Mantra: Kukai and the Construction of Esoteric Buddhist Discourse. Columbia University Press, გვ. 131–133, 198, 221, 222. ISBN 0231112866.  ↑ ძვიფასი წიგნი ძოგჩენის პრაქტიკოსებისთვის, ძოგჩენ ორგჲენ დუდულ ლინგი, თბილისი, 2007
ოქროს ბურთი

ოქროს ბურთი (ფრანგ. Ballon d'Or) — საფეხბურთო ჯილდო, რომელიც დააწესა ფრანგულმა საფეხბურთო ჟურნალმა France Football-მა და ყოველწლიურად გადაეცემა ევროპის საუკეთესო ფეხბურთელს, ამის გამო ხშირად ამ დაჯილდოებას ევროპის წლის საუკეთესო ფეხბურთელის დაჯილდოებას უწოდებენ. იდეა ეკუთვნოდა ჟურნალის რედაქტორს გაბრიელ ანოს, რომელმაც თავის კოლეგებს სთხოვა დაესახელებინათ 1956 წლის საუკეთესო ფეხბურთელი. ჯილდო სერ სტენლი მეთიუზს გადაეცა. ამის შემდეგ დაჯილდოებამ ყოველწლიური სახე მიიღო და არსებობის მანძილზე ყველაზე პოპულარულ ინდივიდუალურ საფეხბურთო ჯილდოდ ითვლებოდა. როგორც წესი ჟურნალისტები აუცილებლად ასახელებდნენ ევროპელ ფეხბურთელს, რომელიც ევროპულ კლუბში თამაშობდა, ამის გამო ეს ჯილდო მოგებული არ აქვთ ფეხბურთის ისეთ ლეგენდებს, როგორებიც იყვნენ: პელე, გარინჩა, დიეგო მარადონა. 1995 წლიდან ეს წესი შეიცვალა და ჟურნალისტებს უფლება მიეცათ დაესახელებინათ ნებისმიერი ეროვნების ფეხბურთელი თუ ის ევროპულ კლუბში თამაშობდა. პირველივე წელს, ამ წესის შემოღებიდან, ოქროს ბურთის მოგება მოახერხა ლიბერიელმა ჯორჯ ვეამ საფეხბურთო კლუბ მილანიდან. 2010 წლიდან ოქროს ბურთის დაჯილდოებამ შეიცვალა სტატუსი, ფიფას და France Footbal-ის საერთო ინიციატივით, გაერთიანდა ფიფას წლის ფეხბურთელის დაჯილდოებასთან ერთ საერთო დაჯილდოებად — ფიფას ოქროს ბურთი (ფრანგ. FIFA Ballon d'Or). დაჯილდოებამ ამ სახით 2016 წლამდე იარსება და შემდეგ კვლავ დამოუკიდებელლად განაგრძეს არსებობა. ფიფას ოქროს ბურთის ჯილდო France Football-ის ოქროს ბურთის ჯილდო ანალოგი იყო. 2009 წლამდე ყველაზე მეტჯერ, სამჯერ, ოქროს ბურთის მოგება სამმა ფეხბურთელმა მოახერხა მიშელ პლატინიმ, იოჰან კრუიფმა და მარკო ვან ბასტენმა, მათ შორის პლატინიმ ზედიზედ სამჯერ მოიგო ეს ტიტული 1983–85 წლებში. 2009 წელს ჯილდოს მფლობელი გახდა ლიონელ მესი, რომელმაც ამის შემდეგ 2010, 2011 და 2012 წლებშიც, უკვე ფიფას ეგიდით ჩატარებულ დაჯილდოებებში იპირველა, რითაც France Football-ის და ფიფა-ს ოქროს ბურთების საერთო რაოდენობით შეიქნა ყველა დროის რეკორდსმენი 25 წლის ასაკში, შემდეგ კი, 2015, 2019, 2021 და 2023 წელსაც მოიპოვა ეს ჯილდო და ჯამში 8 ჯილდოს მფლობელი გახდა. 2008-2017 წლებში კრიშტიანუ რონალდუმ ორივე დაჯილდოების ფარგლებში ხუთჯერ მოიპოვა ტიტული და მესის შემდეგ მეორე ადგილს იკავებს გამარჯვებულთა რეიტინგში. კრიშტიანუ რონალდუ 18-ჯერ იყო ნომინირებული, რაც აბსოლუტური რეკორდია. მიშელ პლატინი, მარკო ვან ბასტენი და იოჰან კრუიფი 3-3 ჯილდოთი მესამე ადგილს იყოფენ, შემდეგ მოდიან ფრანც ბეკენბაუერი, რონალდო, ალფრედო დი სტეფანო, კევინ კიგანი და კარლ-ჰაინც რუმენიგე 2-2 მოგებული ოქროს ბურთით. Onze d'Or ფიფას საუკეთესო ფეხბურთელი A. ^  ალფრედო დი სტეფანო დაიბადა არგენტინაში, 1956 წელს მიიღო ესპანეთის მოქალაქეობა და თამაშობდა ესპანეთის ეროვნულ ნაკრებში. B. ^  ომარ სივორი დაიბადა არგენტინაში, 1961 წელს მიიღო იტალიის მოქალაქეობა და თამაშობდა იტალიის ეროვნულ ნაკრებში. C. ^  მოთამაშემ წლის დასაწყისიდან დასასრულამდე შეიცვალა კლუბი. (პირველად წერია კლუბი, რომელშიც ირიცხებოდა მოთამაშე როდესაც ტიტული მიიღო). ოქროს ბურთი ფეხბურთის სტატისტიკის ორგანიზაციის (RSSSF) საიტზე (ინგლისური) ოქროს ბურთი ჟურნალ France Football-ის ოფიციალურ საიტზე (ფრანგული)
მაიდანი

მაიდანი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, სამიქაოს თემში. ოდიშის დაბლობზე, მდინარე ცხენისწყლის მარჯვენა მხარეს. ზღვის დონიდან 70 მეტრზე. აბაშიდან დაშორებულია 16 კილომეტრით. სოფელ მაიდანში გაედინება მდინარეები: ცხენისწყალი, ნოღელა, შავღელა და კოვზა. აღსანიშნავია, რომ სოფელში უძველესი დროიდან დღემდე ფუნქციონირებს წყლის წისქვილი, რომელიც მდინარე კოვზაზეა გაშენებული. 2014 წლის აღწერის მონაცემებით სოფელში ცხოვრობს 707 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 361. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მარანი (აბაშის მუნიციპალიტეტი)

მარანი — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში. თემის ცენტრი (სოფლები: მარანი, მარანჭალა). მდებარეობს ოდიშის დაბლობზე, მდინარე ცხენისწყლის მარჯვენა მხარეს. რკინიგზის ბაქანი სამტრედია–ფოთის ხაზზე. ზღვის დონიდან 16 მეტრზე. აბაშიდან დაშორებულია 10 კილომეტრით. 1933 წლამდე მარნის თემში შედიოდა სოფელი საჭილაო და გაუწყინარი. 2014 წლის აღწერის მონაცემებით სოფელში ცხოვრობს 1153 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 428. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მარანჭალა

მარანჭალა — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, მარნის თემში. მდებარეობს ოდიშის დაბლობზე, მდინარე ცხენისწყლის მარჯვენა მხარეს. ზღვის დონიდან 25 მეტრზე. აბაშიდან დაშორებულია 8 კილომეტრით. 2014 წლის აღწერის მონაცემებით სოფელში ცხოვრობს 631 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 428. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მეორე ეწერი

მეორე ეწერი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, სუჯუნის თემში. მდებარეობს ოდიშის დაბლობზე, მდინარე რიონის მარჯვენა მხარეს. ზღვის დონიდან 12 მეტრზე. აბაშიდან დაშორებულია 4 კილომეტრით. 2002 წლის აღწერის მონაცემებით სოფელში ცხოვრობს 256 კაცი. ქართული საბჭოთა ენციკლოპედია, ტ. 6, თბ., 1983. — გვ. 581. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ საქართველოს ადმინისტრაციულ-ტერიტორიული ერთეულები. დაარქივებულია ორიგინალიდან — 2013-09-19. ციტირების თარიღი: 2012-07-05. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
მეორე ონტოფო

მეორე ონტოფო — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ონტოფოს თემში. მდებარეობს ოდიშის დაბლობზე, მდინარე ნოღელის (რიონის მარჯვენა შენაკადი) ნაპირას. ზღვის დონიდან 40 მეტრზე. აბაშიდან დაშორებულია 6 კილომეტრით. 2002 წლის აღწერის მონაცემებით სოფელში ცხოვრობს 311 კაცი. ქართული საბჭოთა ენციკლოპედია, ტ. 6, თბ., 1983. — გვ. 583. ↑ 1.0 1.1 1.2 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.